SkyLine

SkyLine  er en helautomatisk bane (people mover) på Frankfurt lufthavn. Den ble åpnet med tre stasjoner i 1994 og forbinder Terminal 1 og Terminal 2. 

Banen er dobbeltsporet langs en strekning på 3,8 km, en fjerde stasjon ved terminal 1C ble åpnet 2017. Avgangsintervallene varierer fra 90 sekunder til 5 minutter, avhengig av trafikksituasjonen.

 Schengen 
Alle togene på SkyLine består av to vogner – den vestlige benyttes av allment publikum og av passasjerer fra Schengen-området, den østlige av transittpassasjerer utenfor Schengen-området. Alle stasjonene har to spor med én plattform i midten og én på utsiden av hvert spor. Når toget stanser, åpnes dørene på den vestlige vognen til den offentlig tilgjengelige plattformen, dørene på den østlige vognen åpnes mot transittområdets plattform. Da SkyTrain formelt faktisk kjører langs Schengen-områdets yttergrense er strekningen delvis inngjerdet med piggtrådsperrer.

 Utbygging 
I sammenheng med en ny terminal 3 er en ny linje under anlegg. Fullt utbygd skal denne ha fire stasjoner og en lengde på 5,7 km. Den skal gå fra lufthavnens kollektivterminal med overgang til jernbane og buss via terminal 2 til terminal 3, og tas i bruk 2026. Stasjonen ved terminal 2 har omstigning til den opprinnelige linjen. Det er planlagt at den senere også skal få en stasjon ved terminal 1C.

Linjen blir bygd som høybane, bortsett fra den strekningen som passerer innflygningsområdet, der blir den ført på bakkenivå.

 Referanser 

 Eksterne lenker 


Kategori:Transportbyggverk i Frankfurt am Main
Kategori:Automatiske lettbaner
Kategori:Jernbanestrekninger åpnet i 1994
Kategori:1994 i Tyskland